Комиссия рәйесе урынбаҫары Мырҙағолова Роза Вәлит ҡыҙы әйтеүенсә, өй шарттарында һайлау өсөн сәғәт икегә тиклем телефон шылтыратыуҙары ҡабул ителә. Төҙөлгән исемлек буйынса мөрәжәғәт итеүселәрҙең өйҙәренә йөрөп сығыла. Был исемлектә Әхмәтова Гөлнара апай ҙа бар. Ул ауырыу сәбәпле һайлау участкаһына килә алмаған. «Ҡайһылайтып ҡына барырмын тип уйлағайным, комиссия ағзалары үҙҙәре килде, уларға ҙур рәхмәт », - ти ул.